proxectonos/corpus_dominio_legal_administrativo_tmp huggingface dataset:
DELEGACIÓN PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 04/10/2023)

Por Resolución da Alcaldía nº 2023-0767, de 20/09/2023, ditouse delegación da Alcaldía para celebración do Matrimonio Civil, sendo a que se reproduce a continuación: Visto o expediente tramitado para a celebración do Matrimonio Civil, previsto para o día 23 de setembro de 2023 ás 18,00 horas no Mosteiro de Aciveiro do Concello de Forcarei. Vistas as competencias establecidas nos artigos 49 e 51 do Código Civil e, de conformidade coas atribucións outorgadas polos artigos 21.1 da Lei 7/1985, de 2 de abril, Reguladora das Bases de Réxime Local e artigos 43, 44 e 117 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, PRIMEIRO.- Facer delegación na Azarias Laura Candelaria Dale Benvenuto, para a celebración do Matrimonio Civil, que terá lugar o día 23 de setembro de 2023 ás 18,00 h. no Mosteiro de Aciveiro do Concello de Forcarei entre CEL ITURREGI LOURENCO. e LUISA RAQUEL MUÑOZ TORRERO BIELAK. SEGUNDO.- A presente Resolución surtirá efecto a partir da súa sinatura e procederase a notificar o seu contido á Concelleira interesada e á súa publicación no Boletín Oficial da Provincia de Pontevedra e na Sede Electrónica do Concello de Forcarei. TERCEIRO.- Dar conta ao Pleno da Corporación da presente Resolución.” Forcarei, 21 de setembro de 2022 A ALCALDESA, Verónica Pichel Guisande. (DOCUMENTO ASINADO ELECTRÓNICAMENTE NO DÍA DA DATA)
ACORDO DO PLENO DE DATA 27-06-2023 SOBRE AS INDEMNIZACIÓNS POR ASISTENCIA A ÓRGANOS COLEXIADOS
ADMINISTRACIÓN LOCAL — Municipal — Moraña (Outros documentos, notificacións e informacións públicas, 13/07/2023)

Acordo do Pleno do Pleno do Concello de data de data 27-06-2023 polo que se aproba o expediente de indemnizacións por asistencia a órganos colexiados seguinte: PRIMEIRO. Determinar que os cargos de concelleiras/os, percibirán asistencias pola concorrencia efectiva ás sesións dos órganos colexiados, complementarios e doutros organismos e para que iso fágase efectivo, nin perciben dedicación exclusiva nin parcial. SEGUNDO. Réxime de asistencias: TERCEIRO. Que se publique no Boletín Oficial da Provincia de forma íntegra o presente acordo, aos efectos do seu xeral coñecemento, dada a súa transcendencia Moraña, 6 de xullo de 2023 O Alcalde José Luis Gómez Fontenla
CONVOCATORIA COMISIÓN DE SERVIZOS DE UN POSTO DE POLICÍA LOCAL.
ADMINISTRACIÓN LOCAL — Municipal — Meaño (Persoal, oposicións, 02/03/2023)

Aprobadas por Resolución da Alcaldía, de data 21-02-2023, Nº 2023-0086, a convocatoria e as “Bases que regularán a seleccion de un/ha funcionario/a para a provisión temporal, en comisión de servizos, de 1 posto de policia local do Concello de Meaño”, segundo: Criterios de selección: valoración de méritos, segundo se establece nas bases reguladoras da convocatoria. Prazo de presentación de instancias: 10 días hábiles, contados a partir do seguinte ó da publicación deste anuncio de convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina Web do Concello de Meaño e nas oficinas municipais do Concello de Meaño, das que se facilitará copia a quen a solicite. En Meaño, O Alcalde Carlos Vieitez Fernández Documento asinado e datado dixitalmente.
CONVOCATORIA XUNTA XERAL TRAíDA DE AUGAS CABADAS ABERTAS
SECCIÓN NON OFICIAL —  — Comunidad de Usuarios Traida de Aguas Cabadas Abertas (Outros documentos, notificacións e informacións públicas, 12/09/2023)

D. Mariano Rafael Nguirane Engelmann, con DNI XXXXXXXXX, en calidade de presidente da comunidade de usuarios de auga CABADAS ABERTAS, de conformidade có establecido nos Estatutos Sociais convoca ós usuarios a unha Xunta Xeral Ordinaria, que terá lugar o Domingo día 17 de setembro do 2023 ás 10:30 horas en primeira convocatoria e ás 11:00 horas en segunda convocatoria, no local dos Xubilados de Sta Cristina de Cobres, situado en Barciela, nº 25. Recordando que os usuarios que non poidan acudir poderán delegar o seu voto por escrito noutra persoa.1º Lectura da acta anterior e aprobación se procede 2º Información das obras realizadas 3º Estado das contas 4º Estado da Subvención solicitada 5º Renovación da concesión 6º Rogos e preguntas En Sta Cristina de Cobres, a 04 de Setembro do 2023. O presidente José Benito Nogueira Cancelas
SUBSTITUCIÓN DE FUNCIÓNS DA ALCALDÍA NO 1º TENIENTE DE ALCALDESA, PARA OS DIAS 27 E 28 DE XULLO 2023
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/08/2023)

Ante a ausencia prevista da Alcaldesa, dona María Nava Castro Domínguez para os días 27 e 28 de xullo de 2023, e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Substituir no exercicio das funcións de Alcaldía o 1º Tenente de Alcaldesa, don Jesús Manuel Cao Vila, os días 27 e 28 de xullo de 2023. Segundo: Comunicar esta Resolución ao interesado, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. (Documento asinado electronicamente)
DELEGACIÓN DE CELEBRACIÓN DE MATRIMONIO CIVIL NA CONCELLEIRA DELEGADA DE PERSOAL, PROMOCIÓN ECONÓMICA, COMERCIO LOCAL, TURISMO E PRAIAS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 14/08/2023)

Expediente: 1105/2023 Código SIA: 1993134 Procedemento: Solicitude para a celebración de Matrimonio Civil Asunto: Autorización de voda civil Unidade Xestora: Secretaría Documento: Anuncio da alcaldía Trámite: Anuncio de delegación da presidencia en acto de voda civil Por resolución da alcaldía núm.2023-1506 de 07.08.2023 delegouse a presidencia do acto da voda civil que se celebrará o día 14 de agosto de 2023, ás 18:00 h na concelleira delegada de Persoal, Promoción Económica, Comercio Local, Turismo e Praias, Silvia Carballo González. O que se publica en cumprimento do artigo 44.2 do Real Decreto 2568/86 do 28 de novembro. DOCUMENTO ASINADO ELECTRONICAMENTE Á MARXE
DH. A36.91413. SOLICITUDE PARA A CONCESIÓN DUN CAUDAL NA CCUU TOUCEDO NO CONCELLO DE CUNTIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 13/06/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Toucedo CAUDAL: 984,00 m3/ano DESTINO: abastecemento ORIXE: dous mananciais: M1 e M2 M1 na parc.263 do pol.503 do catastro de Cuntis M2 na parc.275 do pol.503 do catastro de Cuntis LUGAR: A Igrexa PARROQUIA: Piñeiro CONCELLO: Cuntis A auga dos mananciais cáptase en sendas arquetas formigón e segue a distribuidor formigón soterrado na parc.275 do pol.503. Dende o distribuidor parten 6 tubaxes: unha por cada vivenda que abastece a Comunidade. Preténdese construír caseta depósitos 6,00×8,00×2,80 m na parc.275 do pol.503 que conterá 6 depósitos individuais e substituirá o actual distribuidor. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Anibal Antonio Euras Cioltea (sinatura dixital)
PADRÓN AUGA 1º TRIMESTRE 2023
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 11/05/2023)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e canon de xestión de depuradoras, correspondente ao 1º trimestre de 2023, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Juan Goday Gual,1 baixo C, en horario de 15:30 a 18:30 horas de luns a xoves, e de 13:00 a 15:00 os venres, excepto festivos, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e ao canon de xestión de depuradoras, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. na Rúa Juan Goday Gual, 1 baixo C. Transcorrido o período voluntario de pago establecido, ata o 4 de xullo de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, coeficiente de vertedura e canon de xestión de depuradoras, a vía de constrinximento será realizada pola consellería competente en materia de facenda da Xunta de Galicia. A Illa de Arousa, a. de. de 2023. O SR. ALCALDE Asdo./.
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO MES DE MAIO 2023
ADMINISTRACIÓN LOCAL — Municipal — Cangas (Recadación, 04/05/2023)

A ALCALDÍA-PRESIDENCIA, mediante Resolución de data 26 de abril de 2023, RESOLVEU “PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de MAIO de 2023, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 05 de maio de 2023 e 04 de xullo de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente”. DOCUMENTO ASINADO ELECTRONICAMENTE
APROBACIÓN DE PREZOS PÚBLICOS DO CURSO CORTE-CONFECCIÓN
ADMINISTRACIÓN LOCAL — Municipal — Poio (Recadación, 10/02/2023)

En sesión ordinaria de Xunta de Goberno Local celebrada o día 31 de xaneiro, con relación o expediente 172/2003 relativo a proposta de aprobación da continuidade do prezo público do prezo de corte e confección, proposto pola concellería de benestar social, se acordou o seguinte: “ Prestar aprobación á continuación da fixación do seguinte prezo público proposto pola Concelleira Delegada de Benestar Social para a realización da actividade que se indica: ACTIVIDADE: Curso corte-confección. PREZO PÚBLICO: 22€/praza/mes” (Asinado dixitalmente a marxe) O ALCALDE: Luciano Sobral Fernández
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Convocatorias Xuíz de Paz, 12/12/2023)

O Tribunal Superior de Xustiza, anuncia a convocatoria pública para cubrir a praza de xuíz ou xuíza de Paz, TITULAR de A LAMA (Pontevedra). Os aspirantes poderán presentar as súas solicitudes no prazo de 15 días hábiles, contadas dende a publicación deste edicto no Boletín Oficial da Provincia, acompañadas da seguinte documentación: A Coruña, 16 de novembro de 2023. O SECRETARIO DE GOBERNO, Asdo/ Juan José Martín Álvarez.
EXPOSICIÓN PÚBLICA DA APROBACIÓN INICIAL DE RECTIFICACIÓN DO “INVENTARIO DE BENS E DEREITOS MUNICIPAIS/INVENTARIO DE VÍAS E CAMIÑOS MUNICIPAIS” (RECTIFICACIÓN CAMIÑO TU-03005)
ADMINISTRACIÓN LOCAL — Municipal — Tui (Outros documentos, notificacións e informacións públicas, 07/02/2023)

Por acordo do Pleno da corporación municipal de data 26 de xaneiro de 2023 aprobouse inicialmente a rectificación puntual do Inventario do Concello de Tui/rectificación puntual do “Inventario de vías e camiños municipais do Concello de Tui" (aprobado polo Pleno da Corporación en data 30/07/2020) consistente en: - Rectificar o camiño TU-03005, dando de baixa do inventario dende a coordenada final (x:529.193,37 y:4.655.008,78) ata a coordenada (x:529.219,84 y:4.655.041,64), mantendo no inventariado o activo nº TU-03005 dende a coordenada inicial (x:529.270,12 y:4.655.036,97) ata a nova coordenada final (x:529.218,68 y:4.655.038,78), de acordo coa correspondente ficha rectificada con rexistro de entrada nº 3336 de 11/10/2022, que se aproba inicialmente polo presente acordo. E todo elo coa motivación e nos termos do informe de PROCAT INGENIERÍA Y MEDIO AMBIENTE SL relacionado correspondente e coas características recollidas na ficha individualizada correspondente obrante no expediente. O expediente sométese a información pública mediante a publicación do anuncio correspondente no taboleiro de anuncios da sede electrónica do Concello de Tui e no Boletín Oficial da Provincia, por un prazo de 30 días hábiles, computados a partir do día seguinte ao de publicación do último anuncio, aos efectos de que calquera persoa poida examinar o expediente e formular as alegacións, reclamacións ou suxestións que estime pertinentes. De presentarse reclamacións en prazo, resolveranse expresamente polo Pleno da Corporación, e no caso de non presentarse, entenderase definitivamente adoptado o acordo ata entón provisional. Durante o devandito prazo poderá ser examinado o expediente correspondente na Secretaría do Concello de Tui, en horario de 09:00 a 14:00h, de luns a venres. O que se comunica para coñecemento e efectos. Tui, o alcalde, Enrique Cabaleiro González. Documento asinado dixi talmente á marxe.
PADRÓN IVTM 2023
ADMINISTRACIÓN LOCAL — Municipal — Bueu (Recadación, 10/03/2023)

Aprobado mediante Resolución da Alcaldía o Padrón Municipal do Imposto sobre Vehículos de Tracción Mecánica correspondente ó exercicio 2023, exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 13 DE MARZO O 19 DE MAIO do 2023, ámbalas dúas datas inclusive. O importe poderá satisfacerse, consonte co artigo 33 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 19 DE MAIO do 2023, obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390066 Os contribuíntes que non tivesen recibido nos seus domicilios os instrumentos de ingreso porán solicitalos na oficina indicada, e efectua-lo pagamento nas Entidades Bancarias sinaladas no mesmo, posto que a non recepción non exonera da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter sido satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interponerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. (DOCUMENTO SINADO DIXITALMENTE A MARXE)
DETERMINACIÓN DOS CARGOS CON DEDICACIÓN EXCLUSIVA
ADMINISTRACIÓN LOCAL — Municipal — Valga (Outros documentos, notificacións e informacións públicas, 10/07/2023)

O Pleno da Corporación do Concello de Valga, na Sesión Organizativa do mandato corporativo 2023-2027, realizada o día 29 de xuño de 2023, adoptou, entre outros, o acordo que se transcribe: PRIMEIRO. Determinar que os cargos de concelleira delegada de EDUCACIÓN, FORMACIÓN, EMPREGO E INDUSTRIA e concelleira delegada de SANIDADE, BENESTAR SOCIAL E IGUALDADE realicen as súas funcións en réxime de dedicación total (100 %). Determinar que os cargos de concelleira delegada de TURISMO, NOVAS TECNOLOXÍAS E ESCOLA DE MÚSICA e concelleiro delegado de CULTURA E XUVENTUDE realicen as súas funcións en réxime de dedicación parcial (50 %). SEGUNDO. Establecer a favor dos membros da Corporación que desempeñen os seus cargos en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e os dous restantes correspondentes ás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. TERCEIRO:- Que se notifique a presente resolución aos interesados aos efectos oportunos. Valga, na data da súa sinatura dixital. O alcalde-presidente, José María Bello Maneiro
APROBACIÓN DA CONTA XERAL CORRESPONDENTE AO EXERCICIO 2022
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 15/11/2023)

Formada e rendida a Conta Xeral do Orzamento deste Concello correspondente ao exercicio económico 2022, e informada favorablemente pola Comisión Especial de Contas en sesión celebrada en data 06/11/2023, exponse ao público segundo o disposto no artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles durante os cales, os interesados poderán presentar as reclamacións, reparos ou observacións que estimen pertinentes. No Rosal, A Alcaldesa, Ánxela Fernández Callís.
APROBACIÓN INICIAL DE MODIFICACIÓN ORZAMENTARIA 13/2023
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 14/09/2023)

Por acordo do Pleno de data 01 de setembro de 2023 aprobouse inicialmente o expediente de modificación orzamentaria 13/2023 por transferencia de créditos, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Asdo. Luis Arosa García
EXPOSICIÓN PÚBLICA DA APROBACIÓN INICIAL DO PROXECTO DE URBANIZACIÓN MODIFICADO DO PLAN PARCIAL ESTRADA DE LUGO SUE4 E RÚA H
ADMINISTRACIÓN LOCAL — Municipal — Lalín (Urbanismo e Patrimonio, 21/03/2023)

Aprobado inicialmente o PROXECTO DE URBANIZACIÓN MODIFICADO DO PLAN PARCIAL “ESTRADA DE LUGO” SUE-4 E RÚA H, presentado en data 05/06/2019 (núm. rexistro 2019-E-RE-981), incluídos o “ANEXO A” a dito proxecto de urbanización, presentado o día a 28/02/2023 (núm. rexistro 2023-E-RE-1179) e o “ESTUDIO XEOTÉCNICO DA ANÁLISE DA ESTABILIDADE DO MURO EN TALUDE”, presentado en data 01/03/2023 (núm. rexistro 2023-E-RE-1197)–(exp.2633/2019); sométese a información pública, polo prazo dun mes, a contar a partir do día seguinte a aquel en que teña lugar a publicación deste anuncio no Boletín Oficial da Provincia (artigo 96 da Lei 2/2016, do 10 de febreiro, do solo de Galicia). O ALCALDE P. D. A CONCELLEIRA DELEGADA Decreto da Alcaldía de 02/03/2023 Asdo. Mª Paz Pérez Asorey
EMPRAZAMENTO ÁS PERSOAS INTERESADAS NO RECURSO CONTENCIOSO-ADMINISTRATIVO PROCEDEMENTO ABREVIADO 381/2022, XULGADO DO CONTENCIOSO-ADMINISTRATIVO NÚMERO 2 DE PONTEVEDRA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 08/09/2023)

O Xulgado do Contencioso-Administrativo Número 2 de Pontevedra requiriu ao Concello de Forcarei o expediente administrativo relativos ao recurso contencioso-administrativo PA 381/2022, interposto polo Sindicato Nacional de Comisiones Obreras de Galicia, contra a resolución da Alcaldía, de data 10/05/2022, pola que se acorda a formación, convocatoria e bases para unha bolsa de emprego de traballador/a social. En consecuencia, este Concello, de conformidade co disposto no artigo 49 da Lei 29/1998, do 13 de xullo, reguladora da Xurisdición Contencioso-Administrativa, remitiu o correspondente expediente administrativo ao antedito Xulgado e, consonte co artigo 45 da Lei 39/2015, do 1 de outubro, do Procedemento Administrativo Común das Administracións Públicas, publica este anuncio para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no referido Xulgado, no prazo de nove días, contados dende o seguinte ao da publicación deste anuncio. En Forcarei, na data da sinatura dixital. A Alcaldesa.
EXPOSICIÓN PÚBLICA CONTA XERAL DO EXERCICIO 2022
ADMINISTRACIÓN LOCAL — Municipal — Valga (Presupostos e cadros de persoal, 30/08/2023)

Formada e rendida a Conta Xeral desta Entidade Local correspondente ó exercicio contable 2022, unha vez sometida a informe da Comisión de Réxime Especial de Contas, Economía, Facenda e Patrimonio celebrada o día 28 de agosto de 2023 exponse ó público por prazo de quince (15) días hábiles contados a partir do seguinte ó da publicación deste anuncio no BOP de Pontevedra, durante os cales os posibles interesados poderán presentar as reclamacións, reparos ou observacións á mesma que estimen oportunas, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Asinado dixitalmente en data ao marxe. O alcalde, José María Bello Maneiro
ASIGNACIÓNS AOS GRUPOS POLÍTICOS
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 24/07/2023)

O Pleno do Concello da Guarda, en sesión celebrada o 13 de xullo de 2023, adoptou o seguinte acordo: Asignar a cada un dos grupos políticos con representación na Corporación unha cantidade fixa mensual para cada un deles de 150,00 Euros, (cento cincuenta euros) e 50 euros (cincuenta euros) por cada concelleiro do grupo respectivo. O ALCALDE, Documento asinado electronicamente ao marxe
EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS EXERCICIO 2023
ADMINISTRACIÓN LOCAL — Municipal — Redondela (Recadación, 26/05/2023)

De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2023 porase ao dispor do público na oficina de Xestión Tributaria do Concello de Redondela a través das seguintes canles: durante o prazo de 20 dias contados a partir da exposición deste anuncio no Boletín Oficial da Provincia. Contra os actos de inclusión dun suxeito na matrícula, así como a súa exclusión ou alteración da calquera dos datos que deben constar na mesma, os interesados poderán interpor, consonte se dispón no art.4 do citado Real Decreto, no prazo de un mes a contar dende o seguinte ao do remate do período de exposición pública, recurso de reposición perante a Axencia Estatal de Administración Tributaria compentente ou reclamación económica-administrativa ante o Tribunal Económico-Administrativo Rexional de Galicia. Documento asinado dixitalmente ó marxe.
DH. A36.14226(M). SOLICITUDE DE CC. UU. DE SAIÁNS DE MODIFICACIÓN CARACTERÍSTICAS CONCESIÓN OUTORGADA NO LUGAR DE SAIÁNS–MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 04/07/2023)

Este anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico. A modificación da concesión que se pretende consiste na construción dun pozo de barrena dende o que se bombeará auga ao depósito existente na mesma parcela para suplir as perdas de caudal das captacións autorizadas na concesión orixinal. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Grigore Vasile Alicia Pino Galstyan Ulmeanu (sinatura dixital)
APROBACIÓN DO PADRÓN DA TAXA DE AUGA POTABLE, REDE DE SUMIDOIROS, CANON DA AUGA E COEFICIENTE DE VERTEDURA, 3º TRIMESTRE 2023
ADMINISTRACIÓN LOCAL — Municipal — Tomiño (Recadación, 10/11/2023)

Aprobado por Resolución de Alcaldía o Padrón da Taxa de auga potable, rede de sumidoiros, canon da auga e coeficiente de vertedura elaborado por FCC AQUALIA SA. correspondente ao 3º trimestre do ano 2023.1.— Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de FCC Aqualia SA,. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.— Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia.3.— Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado dixitalmente á marxe. A Alcaldesa, Sandra González Álvarez.
CONVOCATORIA PARA O ANO 2023 DAS AXUDAS ÁS ASOCIACIÓNS E ENTIDADES SEN ÁNIMO DE LUCRO QUE DESENVOLVAN ACCIÓNS NO CONCELLO DE RIBADUMIA
ADMINISTRACIÓN LOCAL — Municipal — Ribadumia (Subvencións e axudas, 07/03/2023)

Téndose acordado polo Pleno Municipal en sesión ordinaria celebrada con data 20 de decembro de 2018, a aprobación das bases e criterios de distribución para a concesión de Subvencións Municipais a Asociacións e Entidades sen ánimo de lucro que desenvolvan accións no Concello de Ribadumia, publicadas no BOP nº 58 de 25/03/2019, procedese a convocatoria de devanditas axudas para o ano 2023. Poderán ser beneficiarios as asociacións, clubs e fundacións validamente constituídas sen fin de lucro que teñan o seu domicilio en Ribadumia e realicen actividades de interese municipal, se atopen inscritas no correspondente rexistro municipal e cumpran os demais requisitos establecidos na base 2ª. As actividades subvencionables serán desenvolvidas en materias de cultura e formación, deportes, acción social, comercio e actividades sectoriais, segundo o establecido na base 3ª. As solicitudes, coa documentación establecida na base 6ª, poderán presentarse no prazo de 60 días naturais contados a partir do día seguinte ó da publicación da convocatoria no Boletín Oficial da Provincia e a presentación farase preferiblemente por vía electrónica e opcionalmente, en calquera dos lugares e rexistros establecidos na normativa reguladora do procedemento administrativo común. Ribadumia, 23 de febreiro de 2023. O Alcalde Presidente, David J. Castro Mougán.
MODIFICACIÓN DE CRÉDITO Nº 1/2023 NA MODALIDADE DE SUPLEMENTO DE CRÉDITO. CONCELLO DE CAMPO LAMEIRO
ADMINISTRACIÓN LOCAL — Municipal — Campo Lameiro (Presupostos e cadros de persoal, 02/06/2023)

O Pleno desta entidade, en sesión ordinaria celebrada o día 19-05-2023, acordou a aprobación inicial do expediente de modificación de créditos nº 1/2023 na modalidade de suplemento de crédito financiado con cargo a o remanente líquido de tesourería. Aprobado inicialmente o expediente de modificación de créditos n.º 1/2023 na modalidade de suplemento de crédito financiadocon cargo a o remanente líquido de tesourería, por Acordo do Pleno de data 19-05-2023, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición daspersoas interesadasna sede electrónica desta entidade [http://campolameiro.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito Acordo. ASINADO ELECTRONICAMENTE.
APROBACIÓN PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE ABRIL DE 2023, SAF BÁSICA E SAF DEPENDENCIA. EXPEDIENTE NUM 278/2023
ADMINISTRACIÓN LOCAL — Municipal — Baiona (Recadación, 16/05/2023)

Por decreto de alcaldía de data 8 de maio de 2023, foi aprobado o padrón fiscal da taxa pola prestación do servizo de Axuda no Fogar, correspondente ao mes de abril de 2023, SAF BASICA e SAF DEPENDENCIA., quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. O pago dos recibos efectuaráse mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de abril de 2023, queda establecido da seguinte maneira: Cuota mes abril: dende o 16 de maio de 2023 ao 16 xullo de 2023. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Dous meses contados desde o día seguinte á notificación ou publicación do acordo resolutorio do recurso de reposición (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). Seis meses, contados a partir do día seguinte a aquel en que se produza o acto presunto (art.46 da Lei 29/1998) no caso de que o recurso de reposición non se resolveu de forma expresa. O Alcalde, Carlos Gómez Prado Documento asinado telemáticamente ao marxe
APROBACIÓN INICIAL MODIFICACIÓN CRÉDITO BAIXO A MODALIDADE DE SUPLEMENTO DE CRÉDITO E CRÉDITO EXTRAORDINARIO 1/23
ADMINISTRACIÓN LOCAL — Municipal — Mondariz (Presupostos e cadros de persoal, 24/03/2023)

O Pleno deste Concello, en sesión extraordinaria celebrada o día 20/03/2023, acordou a aprobación inicial do expediente do expediente de modificación de créditos n.º 14/23 baixo a modalidade de suplemento de crédito e crédito extraordinario n.º 1/23, financiado con cargo ao remanente líquido de Tesouraría resultante da liquidación do exercicio anterior. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo.
LISTA PROVISIONAL DE ADMITIDOS E EXCLUÍDOS NO PROCESO DE ESTABILIZACIÓN DE FUNCIONARIOS DE CARREIRA
ADMINISTRACIÓN LOCAL — Municipal — Grove, O (Presupostos e cadros de persoal, 26/06/2023)

EXPEDIENTE Nº: 4268/2022 EXP. RELACIONADOS: 1310/2023, 1311/2023, 1312/2023, 1313/2023, 1314/2023, 1315/2023 e 1316/2023 ASUNTO: RESOLUCIÓN POLA QUE SE APROBAN AS LISTAS PROVISIONAIS DE ADMITIDOS E EXCLUÍDOS DE CANDIDATOS/AS NO PROCESO DE ESTABILIZACIÓN DE FUNCIONARIOS DE CARREIRA Con data 22.12.2022 apróbanse pola Xunta de Goberno Local a oferta de estabilización de emprego público 2022 do persoal funcionario de carreira, as Bases e a convocatoria para o proceso. Con data 29.12.2022 publícase no Boletín Oficial da Provincia o anuncio da convocatoria e das bases de selección do proceso de estabilización de emprego para cubrir as vacantes do persoal funcionario de carreira. Con data 11.04.2023 publícase no Diario Oficial de Galicia o anuncio da convocatoria. Con data 01.05.2023 publícase no Boletín Oficial do Estado o anuncio da convocatoria abríndose un prazo de 20 días hábiles para que as persoas interesadas puideran presentar as solicitudes de participación. Rematado o prazo de presentación de instancias de participación, e de acordo co previsto coa base cuarta da convocatoria, RESOLVO: PRIMEIRO.- Aprobar a lista provisional de admitidos/as e excluidos/as.
APROBACIÓN DEFINITIVA MODIFICACIÓN ORZAMENTARIA 2023/MOD/044
ADMINISTRACIÓN LOCAL — Municipal — Cambados (Presupostos e cadros de persoal, 08/11/2023)

O Pleno desta Corporación, en sesión ordinaria celebrada o día 28 de setembro de 2023, acordou a aprobación inicial do expediente de modificación orzamentaria baixo a modalidade de transferencia de crédito de distinta área de gasto co número 2023/MOD/044 e por importe total de 112.991,59 €. Non téndose presentado reclamacións durante o prazo de exposición ao público, considérase o mesmo aprobado definitivamente e en cumprimento do que dispón o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, publícase o resumo do orzamento de gastos resultante a nivel de capítulos: Contra a aprobación definitiva da modificación orzamentaria poderá interpoñerse directamente recurso contencioso – administrativo na forma e prazos que establecen a normativa vixente, segundo o disposto no artigo 171 en relación cos artigos 177 e 179 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. (Documento asinado electronicamente)
APROBACIÓN INICIAL DA ORDENANZA REGULADORA DO CENTRO DE EMPRENDEMENTO, DINAMIZACIÓN EMPRESARIAL E ESPAZO DE COWORKING
ADMINISTRACIÓN LOCAL — Municipal — Ponteareas (Ordenanzas e Regulamentos, 12/12/2023)

De conformidade co artigo 49 da Lei 7/1985, de 2 de abril, reguladora das bases do réxime local, expóñense ao público polo prazo de trinta días hábiles, contados a partir do día seguinte ao da publicación deste anuncio no Boletín Oficial da Provincia de Pontevedra, aos efectos de que as persoas interesadas poidan presentar as reclamacións ou suxestións que estimen oportunas. O texto da ordenanza poderá consultarse no taboleiro de anuncios electrónico do Concello e no taboleiro físico. Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto das ordenanzas as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. O Acordo de aprobación definitiva das Ordenanzas co texto íntegro das mesmas, publicarase de xeito separado para o seu xeral coñecemento no taboleiro de anuncios físico e electrónico do Concello e no Boletín Oficial da Provincia de Pontevedra. Tamén se publicará no portal de transparencia municipal. A alcaldesa, Mª Nava Castro Domínguez.
APROBACIÓN DOS ESTATUTOS DA COMUNIDADE DE AUGAS SEGUNDO REGLAMENTO DE AGUAS DE GALICIA
SECCIÓN NON OFICIAL —  — Comunidade de Usuarios Aguas de Monte Loureiro de Cidras (Outros documentos, notificacións e informacións públicas, 02/10/2023)

O que subscribe, Ruben Burgos Barreiro, veciño do lugar de Cidrás, parroquia Combarro, concello Poio (Pontevedra), actuando como representante da Comunidade de Usuarios Agua de Monte Loureiro de Cidrás, pola presente convoco a Asemblea Xeral a tódolos usuarios de augas, Asemblea que se celebrará o 20-10-2023, ás 19:30 en primeira convocatoria e ás 20:00 en segunda convocatoria, en Travesía de Cidrás, co seguinte 1. Aprobación, se procede, das Ordenanzas e Regulamentos polos cales se rexerá a Comunidade.2. Rogos e preguntas.
APROBACIÓN INICIAL MODIFICACIÓN BASE DE EXECUCIÓN Nº 25
ADMINISTRACIÓN LOCAL — Municipal — Gondomar (Presupostos e cadros de persoal, 07/12/2023)

O Pleno do Concello de Gondomar, en sesión extraordinaria celebrada o día 21 de setembro de 2023 acordou aprobar inicialmente o expediente de modificación da Base de Execución 25 do Orzamento do ano 2023. En cumprimento do disposto no artigo 169.1 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. O expediente considerarase definitivamente aprobado se durante o citado prazo non se houbesen presentado reclamacións; en caso contrario, O Pleno do Concello de Gondomar dispoñerá dun prazo dun mes para resolvelas. (Documento asinado electrónicamente á marxe)
PREZO PÚBLICO PROGRAMA CURSOS DE NATACIÓN 2023. CONCELLO DE VILA DE CRUCES
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 18/05/2023)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto, a efectos do coñecemento xeral e publicidade, o prezo público aprobado por Decreto da Alcaldía num.2023-0269, de data 10 de maio de 2023, pola asistencia ao Programa Cursos de Natación 2023, será o seguinte: Vila de Cruces, 11 de maio de 2023. O ALCALDE. LUÍS CELSO TABOADA SANCHEZ.
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 41/2023
ADMINISTRACIÓN LOCAL — Municipal — Silleda (Presupostos e cadros de persoal, 07/12/2023)

O Pleno da Corporación celebrado o día 30 de novembro de 2023 acordou a aprobación inicial do expediente de modificación de créditos nº 41/2023, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica. O Alcalde, Manuel Cuiña Fernández
APROBACIÓN DE PADRÓN MUNICIPAL DE ABASTECEMENTO DE AUGA E SANEAMENTO, CORRESPONDENTE AO 3º TRIMESTRE ANO 2023
ADMINISTRACIÓN LOCAL — Municipal — Vila de Cruces (Recadación, 20/11/2023)

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3º trimestre de 2023, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira, 2 de Vila de Cruces, en horario de 15:30 a 18:30 horas, os martes e xoves, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon de auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia, tamén no prazo dun mes dende que se entenda producida a notificación consonte ao disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo no disposto no artigo 20.4 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, S. L., abertas ao público de 15:30 a 18:30 horas, os martes e xoves, en período voluntario será de dous meses contados dende o día seguinte á publicación do presente edicto no BOP de Pontevedra. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que se respecta ao canon da auga a vía de constrinximento será realizada pola Consellería competente en materia de facenda da Xunta de Galicia. O Alcalde. Can Jinying Zeller Kouri. Documento asinado electronicamente á marxe.
ASIGNACIÓNS PERIÓDICAS AOS GRUPOS POLÍTICOS DA CORPORACIÓN.
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 03/07/2023)

O Pleno da Corporación de Vilanova de Arousa en sesión extraordinaria celebrada o día 26 de xuño de 2023 adoptou o seguinte acordo: Asignar aos grupos políticos da Corporación, unha vez que se constitúan formalmente, as seguintes contías fixas e periódicas con abono mensual para atender aos seus gastos de funcionamento: O compoñente variable calcúlase en función do número de concelleiros que forman cada grupo político a razón de 50,00 euros por concelleiro/a. Vilanova de Arousa, a 26 de xuño de 2023. O ALCALDE. Asdo: Gonzalo Durán Hermida.